somu9/iisc_mono_hindi_female huggingface dataset:
सितार के तार द्वारा उत्पन्न ध्वनि भी सुस्वर ध्वनि कहलाती है| लेकिन यदि संगीत अत्यंत प्रबल हो जाए, तब भी क्या ये संगीत रहेगा|
आप वायु प्रदूषण के बारे में पहले से ही जानते हैं| वायु में अवांछित गैसों तथा कणों की उपस्थिति वायु प्रदूषण कहलाती है|
क्या आप ध्वनि प्रदूषण के कुछ स्रोतों की सूची बना सकते हैं? ध्वनि प्रदूषण के प्रमुख कारण हैं, वाहनों की ध्वनियाँ, विस्फोट जिसमें पटाखों का फटना भी सम्मिलित है, मशीनें, लाउडस्पीकर आदि
घर में कौन से स्रोत ध्वनि उत्पन्न कर सकते हैं| ऊँची आवाज़ में चलाए गए टेलिविज़न तथा ट्रांजिस्टर रेडियो, रसोईघर के कुछ उपकरण , कूलर , वातानुकूलक, सभी ध्वनि प्रदूषण के लिए उत्तरदायी हैं|
लगातार प्रबल ध्वनि के प्रभाव में रहने वाले व्यक्ति की सुनने की क्षमता अस्थायी अथवा स्थायी रूप से कम हो जाती है|
ध्वनि को नियंत्रित करने के लिए हमें ध्वनि के स्रोतों पर नियंत्रण करना चाहिए| यह कैसे किया जा सकता है?
इसके लिए वायुयानों के इंजनों, यातायात के वाहनों, औद्योगिक मशीनों तथा घरेलू उपकरणों में रवशामक युक्तियाँ लगानी चाहिए| आवासीय क्षेत्रों में ध्वनि प्रदूषण को कैसे नियंत्रित किया जा सकता है|
ध्वनि उत्पन्न करने वाले क्रियाकलापों को आवासीय क्षेत्रों से दूर संचालित करना चाहिए| ध्वनि उत्पन्न करने वाले उद्योगों को आवासीय क्षेत्रों से दूर स्थापित करना चाहिए|
स्वचालित वाहनों के हॉर्न का उपयोग कम से कम करना चाहिए| टेलिविज़न तथा संगीत निकायों की ध्वनि प्रबलता कम रखनी चाहिए|
ध्वनि प्रदूषण के हानिकारक प्रभावों को कम करने के लिए सड़कों तथा भवनों के आस-पास पेड़ लगाने चाहिए, जिससे कि ध्वनि आवासों तक पहुँच ना पाए|
पूर्णतया श्रवण क्षति जो कि विरले ही होती है, प्रायः जन्म से होती है| आंशिक अशक्तता सामान्यतः किसी बीमारी, चोट या उम्र के कारण होती है|
कठिन श्रवण शक्ति वाले बच्चों को विशेष देखभाल की आवश्यकता होती है| ऐसे बच्चे इंगित भाषा को सीख कर प्रभावशाली ढंग से सम्पर्क कर सकते हैं|
क्योंकि वाक् शक्ति श्रवण के परिणामस्वरूप विकसित होती है, इसलिए श्रवण अशक्तता से ग्रस्त बच्चे की वाक् शक्ति भी दोषपूर्ण हो सकती है|
औद्योगिकीय/प्रौद्योगिकीय युक्तियों ने श्रवण क्षतिग्रस्त व्यक्तियों के जीवन की गुणता में सुधार को सम्भव बना दिया है|
श्रवण क्षतिग्रस्तों के रहन-सहन के वातावरण में सुधार लाने के लिए समाज बहुत कुछ कर सकता है|
ध्वनि कंपन करती हुई वस्तु द्वारा उत्पन्न होती है| मानव वाक्-तंतुओं के कंपन द्वारा ध्वनि उत्पन्न करते हैं|
ध्वनि किसी माध्यम में संचरित होती है| यह निर्वात में संचरित नहीं हो सकती| कर्ण पटह ध्वनि के कंपनों को अनुभव करते हैं|
यह इन संकेतों को मस्तिष्क तक भेज देते हैं| इस प्रक्रिया को श्रवण कहते हैं|
कंपन की आवृत्ति अधिक होने पर तारत्व अधिक होता है और ध्वनि अधिक तीक्ष्ण होती है| अप्रिय ध्वनियाँ शोर कहलाती हैं|
अत्यधिक या अवांछित ध्वनियाँ ध्वनि प्रदूषण उत्पन्न करती हैं| ध्वनि प्रदूषण मानवों के लिए स्वास्थ्य समस्याएँ उत्पन्न कर सकता है|
ध्वनि प्रदूषण को न्यूनतम करने के प्रयास करने चाहिए| सड़क के किनारे तथा अन्य स्थानों पर पेड़ लगाने से ध्वनि प्रदूषण को कम किया जा सकता है|
अपने विद्यालय के संगीत कक्ष को देखिए| आप अपने कक्ष के संगीतज्ञों से भी मुलाकात कर सकते हैं| वाद्ययंत्रों की एक सूची बनाइए|
इन यंत्रों के उन भागों के नाम लिखिए जो ध्वनि उत्पन्न करते समय कंपित होते हैं|
यदि आप कोई वाद्य यंत्र बजाते हैं तो उसे कक्षा में लाइए और दिखलाइए कि आप इसे कैसे बजाते हैं?
प्रसिद्ध भारतीय संगीतज्ञों तथा उनके द्वारा बजाए जाने वाले वाद्ययंत्रों की सूची बनाइए|
अपने हाथों को अपने कानों पर रखिए और अपने किसी मित्र से इस धागे के लूप को आपके सिर तथा हाथों के चारों ओर रखने के लिए कहिए|
उससे कहिए कि धागे के दूसरे सिरे को कस करके हाथ में पकड़े|
अब उससे अपनी अँगुली तथा अँगूठे को धागे के अनुदिश कस कर चलाने के लिए कहिए |
आप में से किसी एक को बोलने दीजिए| क्या अन्य तीनों व्यक्ति उसे सुन पाते हैं? देखिए कि कितने अन्य मित्रों को आप इस क्रियाकलाप में एक साथ जोड़ सकते हैं| अपने प्रेक्षणों की व्याख्या कीजिए
अपने अड़ोस-पड़ोस में शोर प्रदूषण के स्रोतों को पहचानिए| अपने माता-पिता, मित्रों तथा पड़ोसियों से विचार विमर्श कीजिए| सुझाइए कि शोर प्रदूषण को कैसे नियंत्रित करें ?
एक संक्षिप्त रिपोर्ट बनाइए तथा इसे कक्षा में प्रस्तुत कीजिए| आप निम्न वेबसाइट पर संबंधित विषयों पर और अधिक अध्ययन कर सकते हैं |
भारत में हैदराबाद के निकट गोलकुण्डा नामक एक भव्य किला है| यह बहुत से इंजीनियरी तथा वास्तु अजूबों के लिए प्रसिद्ध है| जल प्रदाय व्यवस्था उनमें से एक अजूबा है|
परंतु, कदाचित, सबसे अधिक आश्चर्यजनक अजूबा किले के निकास द्वार के पास स्थित एक गुम्बद है|
इस गुम्बद के नीचे एक निश्चित बिन्दु पर हाथों की तालियों से उत्पन्न ध्वनि अनुरणित होती है जिसे लगभग एक किलोमीटर दूर किले के शीर्ष बिन्दु पर स्थित किसी स्थान पर सुना जा सकता है|
इसकी रचना एक चेतावनी प्रणाली के रूप में की गयी थी| यदि कोई सुरक्षाकर्मी किले के बाहर कोई रहस्यमय हलचल देखता था, तो गुम्बद के अंदर एक निश्चित बिन्दु पर तालियाँ बजाता था तथा किले के भीतर की फौज संभावित खतरे से सतर्क हो जाती थी|
हम पहले ही सीख चुके हैं कि जो पदार्थ अपने से होकर विद्युत धारा को प्रवाहित होने देते हैं, वे विद्युत के सुचालक होते हैं|
इसके विपरीत जो पदार्थ अपने से होकर विद्युत धारा को आसानी से प्रवाहित नहीं होने देते, वे विद्युत के हीन चालक होते हैं|
कक्षा छठीं में यह जाँच करने के लिए कि कोई पदार्थ अपने से विद्युत धारा को प्रवाहित होने देता है या नहीं हमने एक संपरीक्षित्र बनाया था
क्या आपको याद है कि इसे सुनिश्चित करने में संपरीक्षित्र ने हमारी किस प्रकार सहायता की थी?
हमने देखा था कि धातुएँ जैसे ताँबा तथा ऐलुमिनियम विद्युत का चालन करते हैं जबकि कुछ पदार्थ जैसे रबड़, प्लास्टिक तथा लकड़ी विद्युत का चालन नहीं करते|
तथापि, अभी तक हमने अपने संपरीक्षित्र से केवल उन पदार्थों की जाँच की थी जो ठोस अवस्था में थे|
लेकिन द्रवों के प्रकरण में क्या होता है? क्या द्रव भी विद्युत चालन करते हैं ?आइए ज्ञात करें
पहेली तथा बूझो आपको स्मरण कराना चाहते हैं कि हमें प्रयोग करते समय कभी भी मुख्य तारों अथवा जनित्र या प्रतीपक से विद्युत आपूर्ति नहीं करनी चाहिए|
यहाँ सुझाए सभी क्रियाकलापों में केवल विद्युत सेल का ही उपयोग करना चाहिए|
यह जाँच करने के लिए कि द्रव अपने से होकर विद्युत धारा को प्रवाहित होने देते हैं या नहीं हम उसी संपरीक्षित्र का प्रयोग कर सकते हैं| तथापि, अब हम सेल के स्थान पर बैटरी का उपयोग करेंगे|
संपरीक्षित्र का उपयोग करने से पहले हम यह भी परीक्षण करेंगे कि वह कार्य कर रहा है या नहीं| संपरीक्षित्र के सिरों को क्षण भर के लिए एक दूसरे से स्पर्श कराइए|
ऐसा करते ही संपरीक्षित्र का परिपथ पूरा हो जाता है और बल दीप्त हो जाना चाहिए|
तथापि, यदि बल्व दीप्त नहीं होता तो इसका अर्थ है कि संपरिक्षित्र कार्य नहीं कर रहा है| क्या आप इसके संभावित कारण बता सकते हैं ?
क्या यह संभव है कि तारों के संयोजन शिथिल हों या बल्ब फ़्युज़ हो गया हो, अथवा आपके सेल बेकार हो गए हों|
जाँच कीजिए कि सभी संयोजन कसे हुए हैं या नहीं| यदि संयेजन पहले से ही कसे हुए हैं तो बल्व को बदल दीजिए|
अब फिर जाँच कीजिए कि संपरीक्षित्र कार्य कर रहा है या नहीं| यदि यह अब भी कार्य नहीं कर रहा है तो सेलों को बदल दीजिए|
इस प्रकार जब संपरीक्षित्र भलीभांति कार्य करने लगे तो इसका उपयोग विभिन्न द्रवों का परीक्षण करने के लिए कर सकते हैं|
चेतावनीः-अपने संपरीक्षित्र की जाँच करते समय इसके तारों के स्वतंत्र सिरों को केवल कुछ क्षणाों से अधिक स्पर्श न कराएँ अन्यथा बैटरी के सेल अत्यंत शीघ्रता से समाप्त हो जाएँगे|
बेकार फेंकी गई बोतलों के प्लास्टिक या रबड़ के कुछ ढक्कन एकत्र करके उन्हें साफ करिए| एक ढक्कन में एक चाय के चम्मच के बराबर नींबू का रस या सिरका उड़ेलिए|
अपने संपरीक्षित्र को इस ढक्कन के समीप लाकर उसके सिरों को नींबू के रस या सिरके में डुबोइए|
ध्यान रखिए कि दोनों सिरे परस्पर एक सेन्टीमीटर से अधिक दूरी पर न हों लेकिन इसी के साथ-साथ वे एक दूसरे को स्पर्श भी न करें|
क्या संपरीक्षित्र का बल्ब दीप्त होता है| क्या नींबू का रस या सिरका विद्युत का चालन करता है| नींबू के रस या सिरके को आप सुचालक या हीन चालक में से किस वर्ग में रखेंगे|
परिपथ में विद्युत धारा प्रवाहित होती है तथा बल्ब दीप्त हो जाता है|
जब कोई द्रव विद्युत धारा को अपने से प्रवाहित होने नहीं देता तो संपरीक्षित्र का परिपथ पूरा नहीं होता तथा बल्ब दीप्त नहीं होता|
कुछ स्थितियों में द्रव के चालक होने पर भी संभव हो सकता है कि बल्ब दीप्त न हो|
क्या आपको याद है कि बल्ब से विद्युत धारा प्रवाहित होने पर वह दीप्त क्यों होता है?
विद्युत धारा के ऊष्मीय प्रभाव के कारण बल्ब का तंतु उच्च ताप तक गर्म होकर दीप्त हो जाता है|
तथापि, यदि परिपथ में विद्युत धारा दुर्बल है तो तंतु पर्याप्त गर्म न हो पाने के कारण दीप्त नहीं हो पाता|
अब आप यह जानना चाहेंगे कि किसी परिपथ में विद्युत धारा दुर्बल कब होती है ?
यद्यपि कोई पदार्थ विद्युत का चालन कर सकता है, परंतु यह संभव है कि वह धातु की भाँति आसानी से विद्युत का चालन न कर पाता हो|
जिसके कारण संपरीक्षित्र का परिपथ तो पूरा हो जाता है लेकिन फिर भी इसमें प्रवाहित विद्युत धारा बल्ब को दीप्त करने के लिए दुर्बल हो सकती है|
क्या हम कोई ऐसा अन्य संपरीक्षित्र बना सकते हैं जो दुर्बल धारा को भी संसूचित कर सके|
एक अन्य संपरीक्षित्र बनाने के लिए आप विद्युत धारा के किसी अन्य प्रभाव का उपयोग कर सकते हैं|
क्या आपको याद है कि विद्युत धारा चुंबकीय प्रभाव उत्पन्न करती है?
जब किसी तार में विद्युत धारा प्रवाहित होती है तो उसके पास रखी चुंबकीय सुई पर क्या प्रभाव पड़ता है?
विद्युत धारा के बहुत दुर्बल होने पर भी चुंबकीय सुई में विक्षेप देखा जा सकता है|
क्या हम विद्युत धारा के चुंबकीय प्रभाव का उपयोग करके कोई संपरीक्षित्र बना सकते हैं?
आइए क्रियाकलाप द्वारा पता लगाएँ| आप के संपरीक्षित्र में विद्युत बल्ब के स्थान पर एल.इ.डी का उपयोग कर सकते हैं|
एल.इ.डी दुर्बल विद्युत धारा प्रवाहित होने पर भी दीप्त होता है| एल.इ.डी के साथ दो तार जुड़े होते हैं|
इन तारों को लीड्स कहते हैं| एक तार दूसरे की अपेक्षा थोड़ा लंबा होता है|
याद रखिए कि एल.इ.डी को किसी परिपथ में जोड़ते समय इसके लंबे तार को सदैव बैटरी के धन टर्मिनल से तथा छोटे तार को बैटरी के ण टर्मिनल से जोड़ते हैं|
माचिस की खाली डिबिया से ट्रे निकालिए| ट्रे पर चित्र में दर्शाए अनुसार एक विद्युत-तार के कुछ फेरे लपेटिए| ट्रे के भीतर एक छोटी चुंबकीय सुई रखिए|
अब तार के एक स्वतंत्र सिरे को बैटरी के एक टर्मिनल से जोड़िए| तार के दूसरे सिरे को स्वतंत्र छोड़ दीजिए| तार का एक दूसरा टुकड़ा लेकर बैटरी के दूसरे टर्मिनल से जोड़िए |
दोनों तारों के स्वतंत्र सिरों को क्षणमात्र के लिए एक दूसरे से स्पर्श कराइए|
चुंबकीय सुई को तुरंत विक्षेप दिखाना चाहिए| आपका, तार के दो स्वतंत्र सिरों वाला संपरीक्षित्र तैयार है| अब इस संपरीक्षित्र का उपयोग करके क्रियाकलाप को दोहराइए|
क्या संपरीक्षित्र के स्वतंत्र सिरों को नींबू के रस में डुबोते ही आपको चुंबकीय सुई में विक्षेप दिखाई देता है?
संपरीक्षित्र के सिरों को नींबू के रस से बाहर निकालिए| उन्हें पानी में डुबोइए और पोंछकर सुखाइए|
इस क्रियाकलाप को अन्य द्रवों जैसे टोंटी का पानी, वनस्पति तेल, दूध, शहद आदि के साथ दोहराइए |
प्रत्येक स्थिति में देखिए कि चुंबकीय सुई विक्षेप दर्शाती है अथवा नहीं|
जब संपरीक्षित्र के स्वतंत्र सिरे एक दूसरे को नहीं छूते हैं संभव है कि उनके बीच में वायु हो, पहेली को ज्ञात है कि वायु विद्युत की हीन चालक है|
परंतु उसने यह भी पढ़ा है कि तड़ित के समय वायु से विद्युत धारा प्रवाहित हो जाती है|
वह यह जानना चाहती है कि क्या हर अवस्था में वायु विद्युत की हीन चालक होती है|
इसी से प्रेरित होकर बूझो भी यह जानना चाहता है कि क्या हीन चालकों की श्रेणी मे रखे अन्य पदार्थ भी विशेष परिस्थितियों में अपने में से विद्युत को प्रवाहित होने देते हैं|
वास्तव में विशेष परिस्थितियों में अधिकांश पदार्थ विद्युत धारा का चालन कर सकते हैं|
यही कारण है कि पदार्थों को चालकों तथा विद्युतरोधियों के रूप में वर्गीकृत करने की अपेक्षा, अच्छे चालकों तथा हीन चालकों के रूप में वर्गीकृत करने को अधिक मान्यता दी जाती है|
हमने टोंटी के पानी द्वारा विद्युत चालन का परीक्षण किया है| आइए अब आसुत जल द्वारा विद्युत चालन का परीक्षण करते हैं|
आप आसुत जल को अपने विद्यालय की प्रयोगशाला से प्राप्त कर सकते हैं| आप किसी दवाइ की दुकान या डॉक्टर या नर्स से भी आसुत जल ले सकते हैं|
संपरीक्षित्र का उपयोग करके परीक्षण कीजिए कि आसुत जल विद्युत चालन करता है अथवा नहीं|
आप क्या पाते हैं| क्या आसुत जल विद्युत चालन करता है| अब एक चुटकी साधारण नमक लेकर इसे आसुत जल में घोलिए|
फिर परीक्षण कीजिए| इस बार आप क्या निष्कर्ष निकालते हैं ? जब हम आसुत जल में नमक घोलते हैं तो हमें नमक का घोल प्राप्त होता है
यह विद्युत का अच्छा चालक है| जो जल हमें नलों, हैन्ड पम्पों, कुओं, तालों आदि से प्राप्त होता है वह शुद्ध नहीं होता|
इसमें अनेक लवण घुले हो सकते हैं| खनिज लवणों की थोड़ी मात्रा इसमें प्राकृतिक रूप से विद्यमान होती है|
इसीलिए यह जल विद्युत का सुचालक होता है| इसके विपरीत, आसुत जल लवणों से मुक्त होने के कारण हीन चालक होता है|
जल में थोड़ी मात्रा में प्राकृतिक रूप से विद्यमान खनिज लवण मानव स्वास्थ्य के लिए लाभदायक होते हैं| परंतु, ये लवण जल को चालक बना देते हैं|
इसीलिए हमें वैद्युत साधित्रों का कभी भी गीले हाथों से अथवा गीले फ़र्श पर खड़े होकर नहीं करना चाहिए|
हमने देखा कि जब साधारण लवण को आसुत जल में घोला जाता है तो यह उसे अच्छा चालक बना देता है|
वे कौन से अन्य पदार्थ हैं, जो आसुत जल में घुलने पर इसे चालक बना देते हैं?आइए पता लगाएँ
चेतावनी : अगले क्रियाकलाप को केवल अपने अध्यापक, माता-पिता/अभिभावक अथवा किसी वयस्क व्यक्ति की देख रेख में करिए, क्योंकि इसमें अम्ल का प्रयोग सम्मिलित है|
बोतलों के प्लास्टिक या रबड़ के तीन स्वच्छ ढक्कन लीजिए| प्रत्येक में लगभग दो चाय के चम्मच के बराबर आसुत जल भरिए|
एक ढक्कन के आसुत जल में कुछ बूंदें नींबू के रस या तनु हाइड्रोक्लोरिक अम्ल की मिलाइए|
अब दूसरे ढक्कन के आसुत जल में कास्टिक सोडा या पोटेशियम आयोडाइड जैसे क्षारक की कुछ बूंदें मिलाइए| तीसरे ढक्कन के आसुत जल में थोड़ी सी चीनी डाल कर घोलिए|
परीक्षण कीजिए, इन विलयनों में से कौन सा विलयन विद्युत का चालन करता है और कौन सा नहीं? आपको क्या परिणाम प्राप्त होते हैं?
विद्युत चालन करने वाले अधिकांश द्रव अम्लों, क्षारकों तथा लवणों के विलयन होते हैं|
जब विद्युत धारा किसी चालक-विलयन से प्रवाहित होती है तो क्या वह उस विलयन में कोई प्रभाव उत्पन्न करती है?
क्या आप इन प्रभावों की सूची बना सकते हैं? जब विद्युत धारा किसी चालक-विलयन से प्रवाहित होती है तो यह क्या प्रभाव उत्पन्न करती है? दो बेकार सेलों से सावधानीपूर्वक कार्बन की छड़ें निकालिए|
इन दो छड़ों को हम इलेक्ट्रोड कहते हैं| स्थान पर आप लगभग छः सेंटि मीटर् लम्बी लोहे की कीलें भी ले सकते हैं| किसी काँच के गिलास या प्लास्टिक के कटोरे में एक प्याला जल भरिए|
यह सुनिश्चित कीजिए कि कार्बन की छड़ों की धातु की टोपियाँ जल से बाहर रहें| तीन से चार मिनट तक प्रतीक्षा कीजिए| इलेक्ट्रोडों को ध्यानपूर्वक देखिए|
क्या आप इलेक्ट्रोडों के समीप किसी गैस के बुलबुले देख पाते हैं? क्या हम विलयन में हो रहे परिवर्तनों को रासायनिक परिवर्तन कह सकते हैं?
किसी चालक विलयन से विद्युत धारा प्रवाहित होने पर रासायनिक अभिक्रियाएँ होती हैं|
इसके फलस्वरूप इलेक्ट्रोडों पर गैस के बुलबुले बन सकते हैं| इलेक्ट्रोडों पर धातु के निक्षेप देखे जा सकते हैं|
बूझो ने यह परीक्षण करने का निश्चय किया कि क्या कुछ फल एवं वनस्पतियाँ भी विद्युत चालन करती हैं या नहीं|
उसने एक आलू को दो बराबर भागों में काटा तथा संपरीक्षित्र के ताँबे के तारों को इसमें निर्विष्ट कर दिया|
तभी उसकी माँ ने उसे बुला लिया और वह आलू में निर्विष्ट किए गए संपरीक्षित्र के तारों को बाहर निकालना भूल गया|
लगभग आधे घंटे के पश्चात जब वह वापस आया तो उसने देखा कि आलू में एक तार के चारों ओर नीला हरा सा धब्बा बन गया है जबकि दूसरे तार के चारों ओर ऐसा कोई धब्बा नहीं है |
उसे इस प्रेक्षण पर बड़ा आश्चर्य हुआ और उसने पहेली के साथ इस क्रियाकलाप को कई बार दोहराया|
उन्होंने पाया कि हर बार धन टर्मिनल से संयोजित तार के चारों ओर ही नीला हरा धब्बा बनता है|
उन्होंने अनुभव किया कि यह खोज अत्यंत लाभप्रद है क्योंकि इसका उपयोग किसी बॉक्स में छिपी बैटरी या सेल के धन टर्मिनल की पहचान करने के लिए किया जा सकता है|
उन्होंने अपनी इस खोज को बच्चों की एक पत्रिका में छपवाने का निश्चय किया|
याद रखिए कि बूझो ने इस परीक्षण से प्रारम्भ किया था कि आलू विद्युत चालन करता है या नहीं|
उसने पाया कि विद्युत धारा आलू में एक रासायनिक प्रभाव उत्पन्न करती है| उसके लिए यह अत्यंत उत्तेजक खोज थी|
वास्तव में विज्ञान में कभी-कभी ऐसे भी होता है कि आप खोज किसी चीज को रहे होते हैं और आप कुछ अन्य खोज कर लेते हैं| अनेक महत्वपूर्ण खोजें इसी प्रकार से हुई हैं|
स्मरण कीजिए, बिलकुल नयी साइकिल का हैन्डिल तथा पट्टीयों के रिम कितने चमकदार होते हैं|
तथापि यदि दुर्घटनावश इनमें खरोंच पड़ जाए तो चमकदार परत उतर जाती है और उसके नीचे की सतह इतनी चमकदार नहीं होती|
आपने कुछ महिलाओं को ऐसे आभूषण पहने हुए भी देखा होगा जो देखने में सोने के प्रतीत होते हैं|
तथापि, लगातार उपयोग से इनकी सोने की परत उतर जाती है और नीचे की चाँदी या किसी अन्य धातु की सतह दिखाई देने लगती है| इन दोनों ही परिस्थितियों में एक धातु के ऊपर दूसरी धातु की परत चढ़ी होती है|
क्या आप जानते हैं कि एक धातु की सतह के ऊपर दूसरी धातु की परत किस प्रकार निक्षेपित कर दी जाती है| आइए इसे स्वयं करके देखे ?
इस क्र्रियाकलाप के लिए हमें कॉपर सल्फेट तथा लगभग {१०}{दस} सेंटि मीटर् इंटु {४}{फोर्} सेंटि मीटर् साइज़ की ताँबे की दो प्लेट चाहिए|
किसी स्वच्छ तथा सूखे बीकर में ढाई सौ मीलि लीटर् आसुत जल लीजिए| इसमें चाय की दो चम्मच भरकर कॉपर सल्फेट घोलिए|
अधिक चालक बनाने के लिए कॉपर सल्फेट विलयन में कुछ बूँदें तनु सल्फ्यूरिक अम्ल की डालिए| ताँबे की प्लेटों को रेगमाल से साफ कीजिए| इन्हें पानी में धोकर सुखाइए|
ताँबे की प्लेटों को एक बैटरी के टर्मिनलों से संयोजित कीजिए और उन्हें कॉपर सल्फेट के विलयन में डुबोइए |
परिपथ में लगभग पंद्रह मिनट तक विद्युत धारा प्रवाहित होने दीजिए| अब विलयन में से इलेक्ट्रोडों को हटाइए तथा उन्हें ध्यानपूर्वक देखिए|
क्या उनमें से किसी एक में कुछ अन्तर पाते हैं? क्या आप इस पर कोई परत चढ़ी देखते हैं? इस परत का रंग कैसा है ? बैटरी के उस टर्मिनल को नोट कीजिए जिससे ये इलेक्ट्रोड संयोजित हैं
विद्युतलेपन के क्रियाकलाप को करने के पश्चात पहेली ने इलेक्ट्रोडों को आपस में बदल कर क्रियाकलाप को दोहराया| आपके विचार से इस बार वह क्या प्रेक्षण करेगी|
जब कॉपर सल्फेट विलयन में विद्युत धारा प्रवाहित की जाती है तो कॉपर सल्फेट, कॉपर तथा सल्फेट में वियोजित हो जाता है|
दूसरे इलेक्ट्रोड से जो ताँबे की प्लेट से बना है, समान मात्रा का कॉपर विलयन में घुल जाता है|
इस प्रकार विलयन से जो कॉपर कम हुआ, वह विलयन में पुनः स्थापित हो जाता है और यह प्रक्रिया चलती रहती है|
इसका अर्थ हुआ कि इस विद्युतलेपन प्रक्रिया में एक इलेक्ट्रोड से कॉपर दूसरे इलेक्ट्रोड को स्थानांतरित होता जाता है| बूझो को ताँबे की केवल एक प्लेट ही मिल पाई|
इसलिए उसने क्रियाकलाप को ताँबे की प्लेट के स्थान पर कार्बन की छड़ को बैटरी के ॠण टर्मिनल से संयोजित करके किया| उसे कार्बन की छड़ पर ताँबे की परत चढ़ाने में सफलता प्राप्त हो गई|
विद्युत द्वारा किसी पदार्थ पर किसी वांछित धातु की परत निक्षेपित करने की प्रक्रिया को विद्युतलेपन कहते हैं|
यह विद्युत धारा से रासायनिक प्रभाव का एक सर्वाधिक सामान्य उपयोग है| विद्युतलेपन अत्यंत उपयोगी प्रक्रम है|
विलेपित किए जाने वाली धातु की परत में कुछ ऐसे वांछित गुण होते हैं जो उस वस्तु की धातु में नहीं होते जिस पर निक्षेपण किया जाता है|
उदाहरण के लिए, अनेक वस्तुओं जैसे कार के कुछ भागों, स्नान गृह की टोंटी, गैस बर्नर, साइकिल का हैन्डिल, पहियों के रिम आदि पर क्रोमियम का लेपन किया जाता है|
तथापि, क्रोमियम मँहगा है तथा किसी पूरी वस्तु को क्रोमियम से बनाना आर्थिक दृष्टि से व्यावहारिक नहीं होता|
इसलिए वस्तु को किसी सस्ती धातु से बनाया जाता है और इस पर केवल क्रोमियम की परत ही निक्षेपित कर दी जाती है|
आभूषण बनाने वाले सस्ती धातुओं पर चाँदी तथा सोने का विद्युतलेपन करते हैं|
ये आभूषण देखने में चाँदी या सोने के प्रतीत होते हैं, लेकिन वास्तव में अपेक्षाक्रुत बहुत सस्ते होते हैं
खाद्य पदार्थों के भंडारण के लिए उपयोग किए जाने वाले टिन के डब्बों में लोहे के ऊपर टिन का विद्युतलेपन किया जाता है|
इस प्रकार खाद्य पदार्थ लोहे के सम्पर्क में नहीं आते और खराब होने से बच जाते हैं|
अतः इसे संक्षारण तथा जंग लगने से बचाने के लिए लोहे पर जिंक की परत निक्षेपित कर दी जाती है|
विद्युतलेपन कारखानों में उपयोग किए जा चुके विलयनों का निपटारा किया जाना भी एक मुख्य समस्या है|
यह एक प्रदूषणकारी अपशिष्ट है तथा पर्यावरण संरक्षण के लिए इस प्रकार के प्रदूषकों के निपटारे के लिए विशिष्ट दिशा निर्देश दिए गए हैं| कुछ द्रव विद्युत के सुचालक हैं तथा कुछ हीन चालक हैं|
विद्युत चालन करने वाले अधिकांश द्रव अम्लों, क्षारकों तथा लवणों के विलयन होते हैं| किसी चालक द्रव में विद्युत धारा प्रवाहित होने पर रासायनिक अभिव्रियाएँ होती हैं| इसे विद्युत धारा का रासायनिक प्रभाव कहते हैं|
विद्युत धारा द्वारा किसी पदार्थ पर वांछित धातु की परत निक्षेपित करने की प्रक्रिया को विद्युतलेपन कहते हैं|
एलईडी अनेक रंगों जैसे लाल, हरे, पीले, नीले, सफेद में उपलब्ध हैं तथा अनेक अनुप्रयोगों में इनका उपयोग बढ़ता जा रहा है जैसे ट्रैफिक सिग्नल लाइट में प्रकाश के लिए एल.इ.डी का प्रयोग बढ़ता जा रहा है|
श्वेत एल.इ.डी स का एक गुच्छा एक साथ लगाने पर एल.इ.डी का एक प्रकाश स्रोत बनता है| एल.इ.डी प्रकाश स्रोत ऊर्जा की कम खपत करते हैं|
ये प्रकाश बल्ब तथा प्रतिदीप्त नलिकाओं से अधिक अवधि तक कार्य करते हैं| इसीलिए ये धीरे-धीरे पसंदीदा प्रकाश स्रोत बन रहे हैं|
आपने यह जानकारी प्राप्त की थी कि चक्रवात मानव जीवन तथा सम्पत्ति को अत्यधिक क्षति पहुँचा सकते हैं|
आपने यह भी जाना था कि कुछ सीमाओं तक हम इन विनाशकारी परिघटनाओं से अपना बचाव कर सकते हैं|
इस अध्याय में हम दो अन्य विनाशकारी परिघटनाओं, तड़ित तथा भूकम्प, पर चर्चा करेंगे|
हम इन परिघटनाओं द्वारा किए जाने वाले विनाशों को कम करने के उपायों पर भी चर्चा करेंगे| विद्युत के तार ढीले हो जाने पर आपने विद्युत खम्बों पर चिंगारियाँ देखी होंगी|
यह परिघटना उस समय बहुत अधिक हो जाती है जब पवन के चलने पर तार हिलते-डुलते हैं|
आपने सॉकेट में प्लग के ढीले होने पर भी चिंगारियाँ निकलते देखी होंगी| तड़ित भी एक विशाल स्तर की विद्युत चिंगारी ही है| प्राचीन काल में लोग इन चिंगारियों का कारण नहीं समझते थे|
अतः वे तड़ित से डरते थे और सोचते थे कि उन पर भगवान के क्रोध के कारण यह हुआ है|
अब वास्तव में हम यह जानते हैं कि बादलों में आवेश के एकत्रित होने से तड़ित पैदा होती है|
हमें तड़ित से डरना नहीं चाहिए, परन्तु इन घातक चिंगारियों से अपने बचाव के लिए सावधानियाँ बरतनी चाहिए|
छह सौ ईसवी पूर्व से भी पहले प्राचीन यूनानी यह जानते थे कि जब ऐम्बर को फर से रगड़ते हैं तो यह बालों जैसी हलकी वस्तुओं को आकर्षित कर लेता है|
आपने यह देखा होगा कि जब आप ऊनी अथवा पॉलिएस्टर के वस्त्रों को उतारते हैं तो आपके बाल खड़े हो जाते हैं|
यदि आप अँधेरे में इन वस्त्रों को उतारते हैं तो आप चट-चट ध्वनि के साथ चिंगारी तक देख सकते हैं|
सन सत्तरह सौ बावन में अमेरिकी वैज्ञानिक बेन्जामिन फ्रेंकलिन ने यह दर्शाया कि तड़ित तथा आपके वस्त्रों में उत्पन्न चिंगारी वास्तव में एक ही परिघटना है|
परन्तु इस तथ्य के साकार होने में दो हज़ार वर्ष लगे| मुझे आश्चर्य है कि उन्हें इस समानता को ज्ञात करने में इतने वर्ष क्यों लगे?
वैज्ञानिक खोजें बहुत से लोगों के लम्बे समय तक कठिन परिश्रम का परिणाम हैं| अब हम विद्युत आवेशों के कुछ गुणों का अध्ययन करेंगे|
हम यह भी देखेंगे कि ये आकाश में तड़ित से किस प्रकार संबंधित हैं| विद्युत आवेशों की प्रकृति को समझने के लिए आइए कुछ क्रियाकलाप करें| परन्तु पहले उस खेल को याद कीजिए जिसे आपने कभी खेला होगा|
जब आप प्लास्टिक के पैमाने को अपने सूखे बालों से रगड़ते हैं तो पैमाना कागज़ के छोटे-छोटे टुकड़ों को आकर्षित कर सकता है|
इसे तेज़ी से किसी पॉलिथीन के टुकड़े से रगड़कर इसे कागज़ के छोटे-छोटे टुकड़ों के समीप लाइए|
इतनी सावधानी रखिए कि रीफिल का रगड़ा गया सिरा आपके हाथों अथवा किसी धातु की वस्तु से न छुए|
अपने क्रियाकलाप को छोटी-छोटी सूखी पत्तियों, भूसे तथा सरसों के दानों के साथ दोहराइए| अपने प्रेक्षणों को नोट कीजिए|
जब प्लॉस्टिक की रीफ़िल को पॉलिथीन के साथ रगड़ते हैं तो यह कुछ विद्युत आवेश अर्जित कर लेता है|
इसी प्रकार जब प्लास्टिक की कंंघी को सूखे बालों से रगड़ते हैं तब यह भी कुछ विद्युत आवेश अर्जित कर लेती है| इन वस्तुओं को आवेशित वस्तुएँ कहते हैं|
रीफिल तथा प्लास्टिक की कंघी को आवेशित करने की प्रक्रिया में पॉलिथीन तथा बाल भी आवेशित हो जाते हैं|
आइए अब आपकी जानी पहचानी कुछ अन्य वस्तुओं को आवेशित करने का प्रयास करें| सारणी में दी गई वस्तुएँ तथा पदार्थ एकत्र कीजिए|
इनमें से प्रत्येक वस्तु को सारणी में दिए अनुसार पदार्थ के साथ रगड़कर आवेशित कीजिए|
अपने अनुभवों को नोट कीजिए| आप इस सारणी में और अधिक वस्तुएँ जोड़ सकते हैं| हम अगले क्रियाकलाप के लिए कुछ वस्तुएँ सारणी में से चुनते हैं| आइए प्रेक्षणों का सारांश करें|
एक आवेशित गुब्बारे ने दूसरे आवेशित गुब्बारे को प्रतिकर्षित किया| एक आवेशित रिफिल ने दूसरी आवेशित रिफिल को प्रतिकर्षित किया|
परन्तु एक आवेशित गुब्बारे ने आवेशित रीफिल को आकर्षित किया| क्या यह इंगित करता है कि गुब्बारे पर आवेश रीफिल के आवेश से भिन्न प्रकार का है ?
क्या फिर हम यह कह सकते हैं कि आवेश दो प्रकार के होते हैं? क्या हम यह भी कह सकते हैं कि सजातीय आवेश एक दूसरे को प्रतिकर्षित करते हैं जबकि विजातीय आवेश एक दूसरे को आकर्षित करते हैं?
मान्यता के अनुसार रेशम से रगड़ने पर काँच की छड़ द्वारा अर्जित आवेश को धनावेश कहते हैं| अन्य प्रकार के आवेश को ॠणावेश कहते हैं|
यह देखा गया है कि जब आवेशित काँच की छड़ को पॉलिथीन से रगड़े गए आवेशित प्लास्टिक स्ट्रॉ के निकट लाते हैं तो दोनों के बीच आकर्षण होता है|
आपके विचार से प्लास्टिक स्ट्रॉ पर किस प्रकार का आवेश होना चाहिए ? आपका यह अनुमान कि प्लास्टिक स्ट्रॉ पर ॠणावेश होना चाहिए, सही
रगड़ने पर उत्पन्न विद्युत आवेश स्थैतिक होते हैं| वे स्वयं गति नहीं करते| जब आवेश गति करते हैं तो विद्युत धारा बनती है|
परिपथ में प्रवाहित होने वाली वह विद्युत धारा जिससे बल्ब चमकता है अथवा तार गरम हो जाता है, और कुछ नहीं वरन् आवेशों का प्रवाह ही है|
मुरब्बे की एक खाली बोतल लीजिए| बोतल के मुँह के साइज़ से कुछ बड़ा गत्ते का टुकड़ा लीजिए|
इसमें एक छिद्र बनाइए जिसमें धातु की पेपर-क्िलप घुसाई जा सके| ऐलुमिनियम की पन्नी की लगभग चार सेंटि मीटर् साइज़ की दो पट्टी काटिए|
चित्र में दर्शाए अनुसार इन्हें पेपर-क्लिप पर लटकाइए| गत्ते के ढक्कन में पेपर-क्लिप को इस प्रकार घुसाइए कि यह गत्ते के लम्बवत रहे | रीफिल को आवेशित कीजिए तथा इसे पेपर-क्लिप के सिरे से स्पर्श कराइए|
प्रेक्षण कीजिए, क्या होता है| क्या पन्नी की पट्टियों पर कोई प्रभाव पड़ता है| क्या ये एक-दूसरे को प्रतिकर्षित करती हैं अथवा आकर्षित करती हैं?
अब पेपर-क्लिप के सिरे से अन्य आवेशित वस्तुओं को स्पर्श कराइए| क्या हर बार पन्नी की पट्टियाँ समान रूप से व्यवहार करती हैं|
क्या इस उपकरण का उपयोग यह पहचान करने के लिए कर सकते हैं कि कोई वस्तु आवेशित है अथवा नहीं ?
क्या आप यह स्पष्ट कर सकते हैं कि पन्नी की पट्टियाँ एक-दूसरे को क्यों प्रतिकर्षित करती हैं ?
ऐलुमिनियम की पन्नी की पट्टियाँ पेपर-क्लिप से होते हुए आवेशित रिफिल से आवेश प्राप्त करती हैं | समान आवेश वाली पट्टियाँ एक-दूसरे को प्रतिकर्षित करती हैं और वे फैल जाती हैं|
इस प्रकार की युक्ति का उपयोग यह परीक्षण करने के लिए किया जा सकता है कि कोई वस्तु आवेशित है अथवा नहींं|